2013.gada Noteikumi Nr.

Rīgā (prot. Nr. .§)

**Grozījumi Ministru kabineta 2010.gada 28.decembra noteikumos Nr.1236 "Valsts akciju sabiedrības "Elektroniskie sakari" publisko maksas pakalpojumu cenrādis"**

Izdoti saskaņā ar

Elektronisko sakaru likuma

6.panta ceturto daļu

Izdarīt Ministru kabineta 2010.gada 28.decembra noteikumos Nr.1236 "Valsts akciju sabiedrības "Elektroniskie sakari" publisko maksas pakalpojumu cenrādis" (Latvijas Vēstnesis, 2010, 206.nr.; 2011, 109.nr.; 2012, 198.nr.) šādus grozījumus:

1. Papildināt pielikumu ar 4.punktu šādā redakcijā:

"**4. Elektronisko sakaru tīklu ierīkošanas tehniskā projekta izskatīšana un akceptēšana**

|  |  |  |  |  |
| --- | --- | --- | --- | --- |
| Nr. p.k. | Pakalpojuma veids | Mērvienība | Izcenojums (Ls) | Izcenojums (Ls), ja pakalpojumu sniedz triju darbdienu laikā |
| 4.1. | Publiskā mobilo sakaru tīkla radio­sakaru bāzes stacijas ierīkošanas projekts | 1 projekts | 79,80 | 119,70 |
| 4.2. | Apraides dienesta raidošās stacijas antenu un radioiekārtu ierīkošanas projekts | 1 projekts | 57,00 | 85,50 |
| 4.3. | Vienas sakaru trases antenu un radio­iekārtu ierīkošanas projekts (punkts–punkts) | 1 projekts | 34,20 | 51,30 |
| 4.4. | Citu radiosakaru sistēmu vienas radiosakaru stacijas un tās antenu sistēmas ierīkošanas projekts (punkts–daudzpunkts) | 1 projekts | 34,20 | 51,30 |
| 4.5. | Vienas koplietojamās radio­frekvences piešķīruma lietošanas atļaujas antenas un radiosakaru iekārtas ierīkošanas projekts | 1 projekts | 17,10 | 25,65" |

2. Papildināt pielikumu ar 8. un 9.piezīmi šādā redakcijā:

"8. Elektronisko sakaru tīklu ierīkošanas tehniskā projekta atkārtotai izskatīšanai pēc nepilnību novēršanas attiecīgajā projektā piemēro pusi no norādītā izcenojuma (attiecas uz šā pielikuma 4.1., 4.2., 4.3., 4.4. un 4.5.apakšpunktu).

9. Šā pielikuma 4.5.apakšpunktā noteiktais pakalpojuma izcenojums tiek piemērots vienai antenai atbilstoši ierīkošanas projektā norādītajam. Izcenojumu palielina atbilstoši ierīkošanas projektā norādīto antenu skaitam."

Ministru prezidents Valdis Dombrovskis

Vides aizsardzības un

reģionālās attīstības ministrs Edmunds Sprūdžs